REPUBLIKA SRBIJA

NARODNA SKUPŠTINA

Odbor za kulturu i informisanje

16 Broj: 06-2/13-20

23. januar 2020. godine

B e o g r a d

Z A P I S N I K

36. SEDNICE ODBORA ZA KULTURU I INFORMISANjE

NARODNE SKUPŠTINE REPUBLIKE SRBIJE,

ODRŽANE 22. JANUARA 2020. GODINE

Sednica je počela u 11,00 časova.

Sednicom je predsedavao Mirko Krlić, predsednik Odbora.

Sednici su prisustvovali: prof. dr Marko Atlagić, prof. dr Snežana Bogosavljević Bošković, Đorđe Vukadinović, mr Jadranka Jovanović, Stanija Kompirović, Dragana Kostić, Nataša Mihailović Vacić, Jasmina Obradović, Snežana Paunović i Hadži Milorad Stošić, članovi Odbora.

Sednici je prisustvovao Mladen Lukić (Aleksandar Jugović), zamenik člana Odbora.

Sednici nisu prisustvovali članovi Odbora: Aleksandra Belačić, Vesna Marjanović, Nataša Mićić, Ljupka Mihajlovska i dr Ana Stevanović, niti njihovi zamenici.

Sednici su prisustvovali Elvira Kovač i Žarko Mićin, narodni poslanici koji nisu članovi Odbora.

Pored članova Odbora sednici su prisustvovali predstavnici Ministarstva kulture i informisanja: Dejan Masliković, pomoćnik ministra za digitalizaciju i Predrag Blagojević, viši savetnik u Ministarstvu.

Na predlog predsedavajućeg, članovi Odbora su jednoglasno (10 glasova ZA) usvojili sledeći

D n e v n i r e d:

1. Razmatranje Predloga zakona o izmenama i dopunama Zakona o kulturi, koji je podnela Vlada, u pojedinostima;
2. Razmatranje Predloga zakona o arhivskoj građi i arhivskoj delatnosti, koji je podnela Vlada, u pojedinostima;
3. Odlučivanje o pokretanju postupka za predlaganje kandidata za članove Saveta Regulatornog tela za elektronske medije koje predlažu ovlašćeni predlagači: nadležni odbor Skupštine Autonomne pokrajine Vojvodine i udruženja izdavača elektronskih medija i udruženja novinara u Republici Srbiji.

Pre prelaska na razmatranje utvrđenog dnevnog reda usvojen je, većinom glasova i bez primedaba, Zapisnik 35. sednice Odbora za kulturu i informisanje, održane 20. januara 2020. godine.

Prva tačka dnevnog reda: **Razmatranje Predloga zakona o izmenama i dopunama Zakona o kulturi, koji je podnela Vlada, u pojedinostima**

Uvodne napomene povodom ove tačke dnevnog reda izneo je Mirko Krlić, predsednik Odbora i upoznao prisutne da je na Predlog zakona o izmenama i dopunama Zakona o kulturi, koji je podnela Vlada, podneto ukupno 36 amandmana koje su na Predlog zakona podneli narodni poslanici: Vjerica Radeta, Nataša Jovanović, Aleksandar Šešelj, Sreto Perić, Milorad Mirčić, Nemanja Šarović, Nikola Savić, Zoran Despotović, Ružica Nikolić, Dubravko Bojić, Miljan Damjanović, Filip Stojanović, Tomislav Ljubenović, Petar Jojić, Ljiljana Mihajlović, Aleksandra Belačić i Marijan Rističević. Takođe, predsednik Krlić je informisao članove Odbora, da je stiglo Mišljenje Vlade o Predlogu zakona o izmenama i dopunama Zakona o kulturi i da je Vlada predložila Narodnoj skupštini da prihvati 1 amandman, na član 22. koji je podneo narodni poslanik Marijan Rističević, dok je za preostale podnete amandmane predložila Narodnoj skupštini da ih odbije. Mirko Krlić je predložio da Odbor podnese amandman (prosleđen je svim članovima Odbora u materijalu za sednicu) na član 6. Predloga zakona, koji glasi:

U članu 6. Predloga zakona o izmenama i dopunama Zakona o kulturi, kojim se dodaje član 21a, posle reči: „Srpska književna zadruga,“ dodaju se reči: „Kulturno-prosvetna zajednica Srbije,“.

Povodom ove tačke dnevnog reda, niko od članova Odbora se nije javio za diskusiju, te je Odbor na predlog Mirka Krlića, predsednika Odbora, odlučio većinom glasova (10 glasova ZA, 1 nije glasao) da se o amandmanima, koje je Vlada odbila u Mišljenju Vlade, glasa grupno.

Članovi Odbora su većinom glasova (10 glasova ZA, 1 uzdržan) odlučili da predlože Narodnoj skušptini da prihvati amandman na član 22. koji je podneo narodni poslanik Marijan Rističević.

Odbor je nakon glasanja (10 glasova PROTIV, 1 uzdržan) odlučio da predloži Narodnoj skušptini da odbije preostalih 35 amandmana.

Članovi Odbora su, saglasno članu 157. stav 6, jednoglasno (11 glasova ZA) odlučili da prihvate predloženi tekst odborskog amandmana na član 6. Predloga zakona, koji će Odbor podneti Narodnoj skupštini.

Za izvestioca Odbora na sednici Narodne skupštine je većinom glasova (10 glasova ZA, 1 nije glasao) izabran Mirko krlić, predsednik Odbora.

Druga tačka dnevnog reda: **Razmatranje Predloga zakona o arhivskoj građi i arhivskoj delatnosti, koji je podnela Vlada, u pojedinostima**

U uvodnoj reči povodom ove tačke dnevnog reda, Mirko krlić, predsednik odbora, je obavestio prisutne članove, da je na Predlog zakona o arhivskoj građi i arhivskoj delatnosti, koji je podnela Vlada, podneto je ukupno 32 amandmana, koje su podneli narodni poslanici: Vjerica Radeta, Nataša Jovanović, Nikola Savić, Ružica Nikolić, Zoran Despotović, Aleksandar Šešelj, Dubravko Bojić, Marijan Rističević, Sreto Perić, Nemanja Šarović, Milorad Mirčić, Tomislav Ljubenović, Miljan Damjanović, Balint Pastor, Elvira Kovač, Arpad Fremond, Zoltan Pek, Žarko Mićin i Petar Jojić. Vlada je u svom Mišljenju, koje je dostavljeno narodnim poslanicima, predložila da se prihvate 2 amandmana i to: na član 46. koji je podneo narodni poslanik Žarko Mićin i na član 46. koji su zajedno podneli narodni poslanici Balint Pastor, Elvira Kovač, Arpad Fremond i Zoltan Pek. Vlada je predložila da se preostalih 30 amandmana odbije.

Mirko Krlić, predsednik Odbora, je predložio da Odbor podnese amandman na član 67. Predloga zakona, koji glasi:

U članu 67. Predloga zakona o arhivskoj građi i arhivskoj delatnosti, posle stava 1. dodaje se stav 2. koji glasi:

„Arhiv Srbije promeniće naziv u Državni arhiv Srbije u roku od godinu dana od dana stupanja na snagu ovog zakona.“.

Dosadašnji st. 2-11. postaju st. 3-12.

Predlog amandmana je dostavljen svim članovima Odbora u materijalu za sednicu.

Povodom ove tačke dnevnog reda, nije bilo diskusije, te je Odbor na predlog Mirka Krlića, predsednika Odbora, odlučio većinom glasova (10 glasova ZA, 1 nije glasao) da se o amandmanima, koje je Vlada odbila u Mišljenju Vlade, glasa grupno.

Nakon glasanja, članovi Odbora su odlučili da predlože Narodnoj skušptini da prihvati:

* amandman na član 46. koji je podneo narodni poslanik Žarko Mićin (11 glasova ZA);
* amandman na član 46. koji su zajedno podneli narodni poslanici Balint Pastor, Elvira Kovač, Arpad Fremond i Zoltan Pek (10 glasova ZA, 1 uzdržan).

Nakon glasanja, Odbor je (10 glasova PROTIV, 1 uzdržan) odlučio da predloži Narodnoj skušptini da odbije preostalih 30 amandmana.

Članovi Odbora su, saglasno članu 157. stav 6, jednoglasno (11 glasova ZA) odlučili da prihvate predloženi tekst odborskog amandmana na član 67. Predloga zakona, koji će Odbor podneti Narodnoj skupštini.

Za izvestioca Odbora na sednici Narodne skupštine je većinom glasova (10 glasova ZA, 1 nije glasao) izabran Mirko krlić, predsednik Odbora.

Treća tačka dnevnog reda: **Odlučivanje o pokretanju postupka za predlaganje kandidata za članove Saveta Regulatornog tela za elektronske medije koje predlažu ovlašćeni predlagači: nadležni odbor Skupštine Autonomne pokrajine Vojvodine i udruženja izdavača elektronskih medija i udruženja novinara u Republici Srbiji**

Povodom ove tačke dnevnog reda, Mirko Krlić je, u uvodnoj reči obavestio prisutne članove Odbora, da su Goran Peković i Đorđe Vozarević, 20. januara, odnosno 21. januara 2020. godine, podneli ostavke na funkcije člana Saveta Regulatrnog tela za elektronske medije a da članom 15. Zakona o elektronskim medijima je propisano, da mandat člana Saveta prestaje i podnošenjem ostavke Narodnoj skupštini u pismenoj formi i da u tom slučaju mandat člana Saveta prestaje danom dostavljanja ostavke. Takođe, članom 10. stav 1. Zakona, propisano je da nadležna služba Narodne skupštine objavljuje javni poziv za predlaganje kandidata za člana Saveta najkasnije 15 dana od dana podnošenja ostavke Narodnoj skupštini u pismenoj formi. Imajući u vidu, naglasio je predsednik Odbora, da su Goran Peković i Đorđe Vozarević izabrani za članove Saveta REMa na predlog udruženja izdavača elektronskih medija i udruženja novinara u Republici Srbiji, odnosno nadležnog odbora Skupštine Autonomne pokrajine Vojvodine, neophodno je da Odbor pokrene postupak predlaganja za ova dva ovlašćena predlagača i da je postupak predlaganja članova Saveta Regulatornog tela za elektronske medije regulisan čl. 10. i 11. Zakona o elektronskim medijima. Podsetio je prisutne da se član Saveta Regulatora bira iz reda uglednih stručnjaka iz oblasti koje su od značaja za obavljanje poslova iz nadležnosti Saveta Regulatora (medijski stručnjaci, ekonomisti, pravnici, inženjeri telekomunikacija i sl.), na period od pet godina i može biti ponovo biran najviše još jednom. Član Saveta je funkcioner u smislu u kome se uređuje sukob interesa pri vršenju javnih funkcija i može biti samo lice koje ima visoko obrazovanje, koje je državljanin Republike Srbije i ima prebivalište na teritoriji Republike Srbije. Na kraju svog uvodnog izlaganja, predsednik Odbora je obavestio članove Odbora, da se Predlog odluke o pokretanju postupka za predlaganje kandidata za članove Saveta Regulatornog tela za elektronske medije nalazi u sistemu e-parlamenta i da se sa njegovim tekstom mogu upoznati.

U diskusiji povodom ove tačke dnevnog reda učestvovali su Đorđe Vukadinović, Snežana Paunović i Nataša Mihailović Vacić.

Nakon diskusije predsednik Odbora je predložio da Odbor donese Odluku o pokretanju postupka za predlaganje kandidata za članove Saveta Regulatornog tela za elektronske medije koje predlažu ovlašćeni predlagači: nadležni odbor Skupštine Autonomne pokrajine Vojvodine i udruženja izdavača elektronskih medija i udruženja novinara u Republici Srbiji.

Nakon glasanja, Odbor je većinom glasova (10 glasova ZA, 1 uzdržan) prihvatio predlog predsednika Odbora i **doneo Odluku** o pokretanju postupka za predlaganje kandidata za članove Saveta Regulatornog tela za elektronske medije koje predlažu ovlašćeni predlagači: nadležni odbor Skupštine Autonomne pokrajine Vojvodine i udruženja izdavača elektronskih medija i udruženja novinara u Republici Srbiji.

Nakon glasanja, predsednik Odbora je obavestio članove Odbora da će služba Odbora u narednim danima Javni poziv za predlaganje kandidata objaviti na veb-sajtu Narodne skupštine, u “Službenom glasniku Republike Srbije“ i dnevnim novinama koje izlaze na teritoriji cele zemlje.

Sednica je završena u 12,15 časova.

Sastavni deo ovog zapisnika čine: - 2 izveštaja Odbora u pojedinostima o predlozima ova dva zakona; 2 amandmana koje je Odbor podneo; - tonski snimak sednice Odbora.

SEKRETAR PREDSEDNIK

Dana Gak Mirko Krlić